11. ΒΑΣΙΛΙΚΟΝ ΔΙΑΤΑΓΜΑ της 25 Ιουν./18 Ιουλ. 1957 Περί τροποποιήσεως του από 18/28 Ιουν. 1952 Β.Δ/τος περί συστάσεως Λογαριασμού αυτασφαλίσεως υπαλλήλων Αγροτικής Ασφαλείας. Έχοντες υπ’ όψιν α)το άρθρ. 13 του Νόμ. 1900/ 1951 «περί ιδρύσεως Ταμείου αρωγής οργάνων αγροφυλακής», β)τας υπ’ αριθ. 116/8.3.1957 και 163/5.4.1957 γνωμοδοτήσεις του διοικητικού Συμβουλίου του Ταμείου αρωγής οργάνων Αγροφυλακής και γ)την υπ’ αριθ. 303/1957 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-Υπάλληλοι της Αγροτικής Ασφαλείας, οίτινες καταληφθέντες υπό του ορίου της ηλικίας ελογίσθησαν ως απολυθέντες της υπηρεσίας αυτοδικαίως από της 1 Μαΐου 1952, εάν παρά τούτο εξηκολούθησαν εκτελούντες την υπηρεσίαν των και πέραν της 28 Ιουν. 1952, ημέρας δημοσιεύσεως του Β.Δ. της 18 Ιουν. 1952 «περί συστάσεως Λογαριασμού αυτασφαλίσεως υπαλλήλων Αγροτικής Ασφαλείας», λογίζονται, δι’ ό,τι αφορά την εφαρμογήν του Δ/τος τούτου, ως διατελέσαντες εν υπηρεσία και πέραν της 1 Μαΐου 1952, μέχρι της ημέρας καθ’ ην έπαυσαν εκτελούντες την υπηρεσίαν των, υπαγόμενοι και ούτοι εις τας διατάξεις του ειρημένου Β.Δ/τος και δικαιούμενοι αρωγής, εφ’ όσον συντρέχουσιν οι όροι του άρθρ. 4 του Δ./τος τούτου. Άρθρ.2.-1.(Αντικαθίσταται η παρ. 1 του άρθρ. 5 του Β.Δ. της 18/28 Ιουν. 1952 (ανωτ. αριθ. 4). 2.Αι διατάξεις της παρ. 2 του αυτού άρθρου δεν θίγονται δια των διατάξεων της προηγουμένης παραγράφου. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί των σελ. 110,19 και 110,21(α)) Σελ. 110,19(α) 309 - 057 Ταμείο Συντάξεων και Αρωγής Οργάνων Αγροφυλακής 17.Α.δ.9-11 17.Α.δ.11 Ταμείο Συντάξεων και Αρωγής Οργάνων Αγροφυλακής 